
Д О К Л А Д Н А   З А П И С К А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Предоставяне на нежилищен имот, частна общинска собственост за временно и безвъзмездно управление на Агенция по заетостта - гр.София, за осъществяване дейността на Кариерен център към Дирекция „Регионална служба по заетостта“ (ДРСЗ) гр.Бургас.

УВАЖАЕМИ  ОБЩИНСКИ  СЪВЕТНИЦИ,

В Община Бургас е постъпило заявление вх.№ 13-00-150/19.04.2017г. от Драгомир Джованов Николов - Изпълнителен директор на Агенция по заетостта - гр.София, юридическо лице, орган на изпълнителната власт, за предоставяне безвъзмездно за управление на Агенцията, за нуждите на Кариерен център към Дирекция „Регионална служба по заетостта“ (ДРСЗ) гр.Бургас, недвижим имот - частна общинска собственост, представляващ самостоятелен обект (помещение №3) с идентификатор 07079.613.378.1.3, по одобрена КК на гр. Бургас, с площ 139 кв.м., при граници на имота: на същия етаж: 07079.613.378.1.2, 07079.613.378.1.4, 07079.613.378.1.7; под обекта - няма; над обекта - 07079.613.378.1.9, находящ се на първи етаж в двуетажна нежилищна сграда, построена в УПИ V, кв.164, по плана на ЗЦГЧ-Бургас, с административен адрес: гр.Бургас, ул.„Александър Велики“ №37, за максимално възможен срок.
Община Бургас е собственик на цитираното нежилищно помещение в посочената двуетажна масивна нежилищна сграда с административен адрес: гр.Бургас, ул.„Александър Велики“ №37, съгласно Акт №8314/12.03.2016г. за частна общинска собственост. 
С Договор от 21.06.2012г. и Анекс №1 от 21.05.2015г. към същия договор,  сключени между Община Бургас и АГЕНЦИЯ ПО ЗАЕТОСТТА, ЕИК по БУЛСТАТ 121604974 със седалище и адрес на управление: гр.София, бул.“Александър Дондуков” №3, горепосоченият недвижим имот е предоставен безвъзмездно за ползване за срок от 5(пет) години, който изтича на 21.06.2017г. 
Общинското помещение е необходимо и ще се използва за нуждите на Кариерен център към Дирекция „Регионална служба по заетостта“ (ДРСЗ) гр. Бургас, за да се модернизират дейностите на Агенцията по заетостта и да се 
предоставят по-качествени услуги за търсещите и предлагащите работа, като се набляга върху активиране и включване в устойчива заетост на неактивните и уязвимите групи на пазара на труда – безработни роми, младежи, нискоквалифицирани, дълготрайно безработни и възрастните. 	
Предвид изложеното и на основание чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас предлагам Общински съвет – Бургас, на основание чл.21, ал. 1, т. 8 от Закона за местното самоуправление и местната администрация, чл. 12, ал. 3 от Закона за общинската собственост и чл. 17 от Наредбата за реда за придобиване, управление и разпореждане с общински имоти и вещи, да вземе следното 

Р  Е  Ш  Е  Н  И  Е:

Дава съгласие да се предостави на АГЕНЦИЯ ПО ЗАЕТОСТТА с ЕИК по БУЛСТАТ 121604974 със седалище и адрес на управление: гр.София, бул.“Александър Дондуков” №3, представлявана от Изпълнителния директор Драгомир Джованов Николов, за нуждите на Кариерен център към Дирекция „Регионална служба по заетостта“ (ДРСЗ) гр.Бургас, безвъзмездно право на ползване върху недвижим имот - частна общинска собственост, представляващ самостоятелен обект (помещение №3) с идентификатор 07079.613.378.1.3, по одобрена КК на гр. Бургас, с площ 139 кв.м., при граници на имота: на същия етаж: 07079.613.378.1.2, 07079.613.378.1.4, 07079.613.378.1.7; под обекта - няма; над обекта - 07079.613.378.1.9, разположен на първи етаж в двуетажна нежилищна сграда, находяща се в УПИ V, кв.164, по плана на ЗЦГЧ-Бургас, с административен адрес: гр.Бургас, ул.„Александър Велики“ №37, за срок от 10 (десет) години, считано от 22.06.2017г.

Приложение: Акт №8314/12.03.2016г. за частна общинска собственост; Заявление вх.№ 13-00-150/19.04.2017г. в Община Бургас от Агенция по заетостта; Договор от 21.06.2012г. и Анекс №1 от 21.05.2015г. към договор от 21.06.2012г.;Схема №15-115537-12.03.2016г., издадена от СГКК-гр.Бургас; архитектурно заснемане на помещение №3.
			                  

ДИМИТЪР НИКОЛОВ 
Кмет на Община Бургас

Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ. МИНКА ЧАУШЕВА, Началник-отдел ОС 

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж.Райна Димова, Ст.експерт в дирекция УОС

